ai4bharat/Pralekha huggingface dataset:
امور داخلہ کی وزارت
کابینہ نے جمہوریہ ہند کی نیشنل ڈیزاسٹر مینجمنٹ اتھارٹی اور جمہوریہ مالدیپ کی نیشنل ڈیزاسٹر مینجمنٹ اتھارٹی کے درمیان ڈیزاسٹر مینجمنٹ کے شعبے میں تعاون سے متعلق مفاہمت نامے  کو منظوری دی
وزیر اعظم کی زیر صدارت مرکزی کابینہ نے 2 اگست 2022 کو جمہوریہ ہند کی نیشنل ڈیزاسٹر مینجمنٹ اتھارٹی اور جمہوریہ مالدیپ کی نیشنل ڈیزاسٹر مینجمنٹ اتھارٹی کے درمیان تعاون سے متعلق دستخط شدہ گزشتہ تاریخ سے اطلاق رکھنے والے مفاہمت نامے  کو منظوری دے دی ہے۔
فوائد:
ایم او یو ایک ایسا نظام قائم کرنے کی کوشش کرتا ہے، جس کے تحت ہندوستان اور مالدیپ دونوں ایک دوسرے کے ڈیزاسٹر مینجمنٹ میکانزم سے مستفید ہوں گے اور اس سے ڈیزاسٹر مینجمنٹ کے میدان میں تیاری، ردّعمل اور صلاحیت سازی کے شعبوں کو مضبوط بنانے میں مدد ملے گی۔
ایم او یو کی نمایاں خصوصیات:
i. فریقین ایک فریق کی درخواست پر اپنے علاقے میں بڑے پیمانے پر ہونے والے آفات کے وقت، ہنگامی امداد، ردّعمل، انسانی امداد کے میدان میں باہمی تعاون کو بڑھائیں گے۔
ii. فریقین معلومات کا تبادلہ کریں گے اور تجربات اور آفات کے تئیں ردّعمل، تخفیف، منصوبہ بندی اور تیاری کے بہترین طور طریقوں کا اشتراک کریں گے۔
iii. فریقین سیٹلائٹ ریموٹ سینسنگ ڈیٹا اور تباہی میں مؤثر طریقے سے تخفیف کے لیے خلائی ٹیکنالوجی پر مبنی ایپلی کیشنز کی مہارت کا اشتراک کریں گے، جس میں آفات کی روک تھام اور خطرے کی تشخیص سے متعلق معلومات کا تبادلہ شامل ہے۔
iv. فریقین جدید انفارمیشن ٹکنالوجی، قبل از وقت وارننگ سسٹم، ریموٹ سینسنگ، سیٹلائٹ کمیونیکیشن اور نیویگیشن سروسز کے شعبے میں تعاون کو وسعت دیں گے۔
v. آفات کے خطرے کو کم کرنے میں سیکٹورل مین اسٹریمنگ کے لیے تربیت اور صلاحیت سازی کے پروگرام پر غور کرنے کے لیے، فریقین قلیل اور طویل مدتی تربیت کے لئے ایمرجنسی مینجمنٹ سروس کے سینئر اہلکاروں اور ریسکیو اہلکاروں کو تربیت دینے کے مواقع فراہم کریں گے۔
vi. فریقین ملکی اور بین الاقوامی نمائشوں کے ساتھ ساتھ دونوں ممالک میں منعقد ہونے والی مشقوں کے بارے میں معلومات کا تبادلہ کریں گے اور تحقیق، معلومات کے تبادلے، فیکلٹی سپورٹ پروگرام، آفات کے خطرے میں کمی لانے کے شعبوں میں دستاویز سازی اور ڈیزاسٹر ریزیلینس و موسمیاتی تبدیلی کی موافقت سے متعلق اکیڈمک پروگراموں میں بھی تعاون کریں گے۔
vii. فریقین ڈیزاسٹر مینجمنٹ سے متعلق دیگر سرگرمیوں میں مزید تعاون کا تعین کریں گے۔
viii. فریقین اپنے ساحلی علاقوں میں سمندری آفات کی وجہ سے سونامی ایڈوائزری، طوفان میں اضافے، ہائی ویو الرٹ، متعدد طرح کے خطرات سے متعلق معلومات اور اور متعدد قسم کے خطرات کی تشخیص کا تبادلہ کر سکتے ہیں۔
ix. فریقین عددی موسمی پیشین گوئی  مصنوعات اور ایکسٹنڈیڈ رینج فارکاسٹ  کے بارے میں معلومات کا تبادلہ کرسکتے ہیں۔
x. فریقین معلومات کا تبادلہ کر سکتے ہیں، جن میں ہندوستان کی طرف سے مصنوعات اور معلومات کی تقسیم کے ریئل ٹائم تجزیہ  تک رسائی کی فراہمی شامل ہے، تاکہ ہندوستانی موسمی سیٹلائٹ ڈیٹا کی تصویر کشی کی جاسکے اور ساتھ ہی آئی ایم ڈی کے ذریعہ این ڈبلیو پی اور سیٹلائٹ موسمیات سے متعلق تربیت دی جاسکے۔
xi. فریقین ایک سالانہ ڈیزاسٹر مینجمنٹ مشق شروع کریں گے، جو دونوں ممالک کی مختلف جغرافیائی ترتیبات  میں منعقد کی جائے گی۔
پنچایتی راج کی وزارت
گرام پنچایتوں کے ارکان
نئی دہلی،7 دسمبر 2021: ہندوستان کے آئین کے ساتویں شیڈول کی فہرست) II ریاستی فہرست) کے مطابق، 'مقامی حکومت' ہونے کے ناطے، 'پنچایت'، ایک ریاستی موضوع ہے۔ اس کے مطابق، پنچایت سے متعلق تمام معاملات ، ریاستی حکومتوں کے دائرہ اختیار میں ہیں جن میں گرام پنچایتوں کے ارکان کو تنخواہ کی ادائیگی بھی شامل ہے۔
پنچایتی راج کی وزارت، گرام سبھاؤں کو نچلی سطح پر متحرک جمہوری اداروں کے طور پر تبدیل کرنے کی کوشش کرتی ہے۔ اس سلسلے میں اگست 2021 میں ریاستوں کو ایک تفصیلی ایڈوائزری جاری کی گئی ہے۔ چونکہ گرام پنچایتوں کے موثر کام کے لیے، گرام سبھا کے وارڈ ارکاان کا کردار اہم ہے،اس لئے ریاستوں کو مشورہ دیا گیا ہے کہ گرام پنچایتوں کے وارڈ ارکاان کو ہی گرام پنچایتوں کی مختلف ذیلی کمیٹیوں کا رکن بنایا جائے۔ مزید یہ کہ ان ذیلی کمیٹیوں میں وارڈ ارکان کی شرکت کی ترغیب دینے کے لیے، گرام پنچایتوں کی آمدنی کے اپنے ذرائع سے، یا ریاستی حکومت کی مدد سے 1000 روپے ماہانہ تک اعزازیہ/ رکن بننے کی فیس کی ادائیگی کی تجویز دی گئی ہے۔ گرام پنچایتوں کو ان کمیٹیوں کو گرام پردھان/سرپنچ کی طرف سے فراہم کی جانے والی خدمات کی صورت میں، ایسی خدمات کے لیے اعزازیہ/رکن بننے کی فیس 5000 روپے ماہانہ کیادائیگی گرام پنچایتوں کے اپنے ذرائع آمدنی یا ریاستی حکومت کی طرف سے تجویز کی گئی ہے۔ البتہ، مرکزی مالیاتی کمیشن کی گرانٹس، اس طرح کے اعزازیہ/رکن بننے کی فیس کی ادائیگی کے لیے استعمال نہیں کی جائیں گی۔
یہ معلومات، آج لوک سبھا میں، پنچایتی راج کے مرکزی وزیر مملکت جناب کپل موریشور پاٹل نے، ایک تحریری جواب میں دیں۔
وزارتِ تعلیم
مرکزی وزیر تعلیم نے آئی آئی ٹی کھڑگ پور میں بھارتی نالج نظام کے لیے مہارت کا مرکز قائم کرنے کا اعلان کیا
نئی دہلی،06نومبر ،2020 / مرکزی وزیر تعلیم جناب رمیش پوکھریال نشنک نے آئی آئی ٹی کھڑگ پور میں قائم کیے جانے والے بھارتی نولج نظام کے لیے مہارت کے مرکز کا اعلان کیا۔ ’’بھارت تیرتھ‘‘ کے موضوع کے تحت بین الاقوامی ویبینار کا افتتاح کرتے ہوئے جس کا اہتمام ادارے نے 6 سے 8 نومبر 2020 کے درمیان کیا تھا ، مہمان خصوصی جناب پوکھریال نے ادارے کو مبارک باد دی کہ اس نے بھارتی نالج نظام کی مختلف شاخوں میں کام جاری رکھا۔ آئی آئی ٹی کھڑگ پور نے بھارت کے جذبے ، موجودہ وقت میں اس کو درپیش چیلنجز کا جائزہ لینے کی کوشش کی اور بھارت تیرتھ اور تحقیق جیسے ایک قدم کے ذریعے صحیح اقدامات کیے۔
وزیر موصوف نے بھارت کے مختلف عوام کے لیے تعلیم کے عمل کو آسان بنانے کے لیے مادری زبان کے ذریعے تعلیم دینے اور سنسکرت کو فروغ دینے پر زور دیا۔ نیز انہوں نے بھارت کی مالا مال تعلیمی وراثت سے بہت کچھ حاصل کرنے پر زور دیا۔ تکنیکی تعلیم کو مدد دینے کے لیے تعلیم سے متعلق ٹکنالوجی کے قومی فورم کی تشکیل کی تصدیق کرتے ہوئے انہوں نے محققین سے کہا کہ وہ بھارت کی سائنسی اور لسانی وراثت کے شعبے میں اور گہرے مطالعات کو فروغ دیں اور تاریخی تعلیمی وسائل تک رسائی حاصل کریں جو آج بھی دستیاب ہیں۔ انہوں نے کہا کہ بھارت میں مطالعہ ، گیان ، گیان + اور فنڈ یافتہ دیگر تحقیقی پروگرام صحیح وسائل ہو سکتے ہیں تاکہ اسے عالمی سطح پر طلبا اور محققین کی برادری تک پہنچایا جا سکے ۔ انہوں نے تحقیق میں مزید مہارت کے لیے کہا ، تاکہ بھارت کی کوالیٹی میں اور اضافہ کیا جا سکتے جو کئی صدیوں سے بحران کا شکار رہنے کے باوجود ثقافت کو برقرار رکھ پائی ہے۔
مہمان خصوصی جناب سنجے دھوترے نے موجودہ وقت میں بین موضوعاتی نوعیت والے بھارتی علمی نظام کے تنقیدی مطالعے اور تغذیے کی ضرورت پر زور دیا۔ انہوں نے کہا کہ یہ ہماری ذمہ داری ہے کہ ہم بھارت کے علمی نظام کو بھارتی اصولوں اور اقدار سے مزین کریں اور ہر منتخب میدان میں مہارت حاصل کرنے کی کوشش کریں۔ انہوں نے کہا کہ انہیں امید ہے کہ قومی تعلیمی پالیسی 2020 سے بھارت کے اس جذبے کو فروغ حاصل ہوگا۔
آئی آئی ٹی کھڑگپور کے ڈائریکٹر ، پروفیسر وریندر کے تیواری نے باوقار شانتی سوروپ بھٹناگر انعام دے کر بھارتی سائنسی وراثت کا اعتراف اور ترغیبی تحقیقی کام کی ضرورت کا اظہار کیا۔
اس تین روزہ ویبینار میں ارتھ شاستر ، قدرتی زبانوں کو آگے بڑھانے کے لیے سنسکرت ، ویدوں اور قدیم بھارتی ریاضیات – شماریاتی نظام ، بیج گنیت اور جیامیتی ، رسائن ، آیوروید ، جیوتر-تتتھ مہاجگتیکا ودیا ، پراکرتی ودیا  اور نندن تتھیہ تتھ واستو ودیا  سمیت بھارتی مطالعات میں بین الاقوامی سطح کے قاعدوں کے ذریعے مذاکرات کیے جائیں گے۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –7049
(Visitor Counter : 53
وزارتِ تعلیم
جناب دھرمیندر پردھان نے ایک ڈپلومیٹک کنکلیومیں شرکت کی اور تعلیم کو عالمگیر بنانے کے حکومت کے ویژن پر روشنی ڈالی
تعلیم اور ہنر مندی کے فروغ اور صنعتوں کے مرکزی وزیر جناب دھرمیندر پردھان نے آج چنڈی گڑھ یونیورسٹی کے زیر اہتمام منعقدہ ایک سفارتی اجلاس میں شرکت کی۔
شرکاء سے خطاب کرتے ہوئے جناب پردھان نے دنیا میں علم کے مرکز کی حیثیت سے ہندوستان کی بنیادی طاقت کی بات کی اور کووڈ کے بعد نئے عالمی نظام میں ہندوستان کے مقام کے تعین میں تعلیم کے رول کو اجاگر کیا۔
وزیر موصوف نے ہندوستانی تعلیمی نظام پر روشنی ڈالی اور کہا کہ قومی تعلیمی پالیسی 2020 کی شکل میں پالیسی کی تشکیل، معیاری تعلیمی اداروں، کثیر ثقافتی شمولیت اور اختراع ، کاروبار کے فروغ اور عالمگیریت پر توجہ مرکوز کر کے ہندوستان کا تعلیمی نظام نئی بلندیوں کو سر کرے گا۔
‘‘ وسو دھیو کٹم بکم’’ کے قدیم ہندوستانی روایت کا ذکر کرتے ہوئےانہوں نے عالمی شہریوں کو تیار کرنے اور اور یکساں مقاصد کے حصول کی اپیل کی۔
جناب پردھان نے کہا کہ انہیں اس بات سے خوشی ہوئی ہے کہ 120 سے زیادہ ممالک اجلاس میں موجود تھے۔
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 220.66 کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 205 ٹیکے لگائے گئے۔
ہندوستان میں سردست زیر علاج مریضوں کی تعداد35,199 ہے۔
فی الحال زیر علاج مریضوں کی شرح 0.08 فیصد ہے۔
سردست ملک میں شفایابی کی شرح 98.73 فیصد ہے۔
گزشتہ 24 گھنٹوں کے دوران3,481مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر4,41,96,318 ہوگئی ہے۔
پچھلے 24 گھنٹوں کے دوران کووڈ کے 5,880نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح (6.91 (فیصد ہے ۔
جانچ کے بعد متاثر پائے جانے والے افراد کی ہفتہ وار شرح فیصد ہے ۔
اب تک کُل 92.28 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 85,076 , ٹیسٹ کئے گئے۔
بہت چھوٹی، چھوٹی اور درمیانی صنعتوں کی وزارت
برکس ایم ایس ایم ای گول میز کانفرنس میں ایم ایس ایم ای سیکٹر کی ترقی میں تیزی لانے کے لیے مستقبل کا روڈ میپ تیار کرنے پر زور
سکریٹری، ایم ایس ایم ای، جناب بی بی۔ سوین نے کووڈ-19 کے بعد ایم ایس ایم ای سیکٹر کی نمو کو تیز کرنے اور ایم ایس ایم ای کے مفادات کے لیے کاروباری ماحول پیدا کرنے کی راہ میں رہنمائی کرنے کے لیے مستقبل کے لیے روڈ میپ تیار کرنے کی ضرورت پر زور دیا ہے۔ ’ترقی میں تیزی لانے والے شعبے‘ کے لیے کووڈ کے بعد کے روڈ میپ کے برکس ممالک کے نظریے سے متعلق خطاب کرتے ہوئے انھوں نے ایم ایس ایم ای پر وبا سے ہونے والے نقصان کی حد اور ایم ایس ایم ای کی حفاظت کے لیے حکومت کی کووڈ ردعمل پالیسیوں/پروگراموں کا جائزہ لینے پر زور دیا۔
وزارت ایم ایس ایم ای نے برکس ایم ایس ایم ای گول میز کانفرنس کی میزبانی کی ہے۔ یہ برکس ممالک کے ’ترقی میں تیزی لانے والے شعبے‘ کے لیے کووڈ کے بعد کے روڈ میپ کے وژن پر مرکوز ہے۔ گول میز کانفرنس میں تمام برکس ممالک کے سرکاری اور نجی شعبے کی شرکت دیکھی گئی۔ اس کے علاوہ انڈسٹری ایسوسی ایشنز، ایم ایس ایم ای ٹول روم اور ڈی آئی وغیرہ کی طرف سے 200 سے زائد شرکاء بھی موجود تھے۔
بینک آف انڈیا کے ایکسپورٹ امپورٹ ڈپٹی مینیجنگ ڈائرکٹر اور ہندوستان ایس ایم ای فورم کے صدر نے ایم ایس ایم ای کی تیز رفتار نمو کے لیے ایم ایس ایم ای کو عالمی اور علاقائی ویلیو چینز میں ضم کرنے، کووڈ 19 کے بعد کے منظر نامے میں ایم ایس ایم ای کے ڈجیٹلائزیشن کے کردار اور ان کی ڈجیٹل تبدیلی کے لیے حکومتی اقدامات اور برکس فورم کا فائدہ اٹھانے کے حوالے سے بات کی۔
اس کے بعد حکومت اور نجی شعبے کے متعلقہ اعلی عہدیداروں کے ذریعہ علیحدہ اجلاسوں میں برکس ممالک کے سرکاری اور نجی شعبے کی جانب سے پرزنٹیشن کا ایک سلسلہ شروع ہوا۔
برکس شراکت داروں نے موجودہ تناظر میں بر وقت اور مطابقت پذیر ہونے کے لیے ہندوستان کی منصوبہ بند سرگرمیوں کو سراہا اور ہندوستان کی تجویز کردہ مختلف اقدامات پر مل کر کام کرنے کے لیے اپنی حمایت کا اظہار کیا۔
ریلوے کی وزارت
ہندوستانی ریلوے کی آکسیجن ایکسپریس مہم کی 100ویں ٹرین نے سفر مکمل کیا
ملک میں 100ویں آکسیجن ایکسپریس سے 6260 میٹرک ٹن کی سپلائی کی گئی
آکسیجن ایکسپریس سے کل ملک کے مختلف حصوں میں 800 میٹرک ٹن آکسیجن کی سپلائی کی گئی
آکسیجن ایکسپریس کے ذریعے اب تک اتراکھنڈ، کرناٹک، مہاراشٹر، مدھیہ پردیش، ہریانہ، تلنگانہ، راجستھان، دہلی اور اتر پردیش میں آکسیجن کی شکل میں راحت پہنچائی گئی
دہرادون اور پونہ میں کل رات پہنچی پہلی آکسیجن ایکسپریس کے توسط سے بالترتیب 120 میٹرک ٹن اور 55 میٹرک ٹن کی سپلائی کی گئی
اب تک مہاراشٹر کو 407 میٹرک ٹن، اتر پردیش کو تقریباً 1680 میٹرک ٹن، مدھیہ پردیش کو 360 میٹرک ٹن، ہریانہ کو 939 میٹرک ٹن، تلنگانہ کو 123 میٹرک ٹن، راجستھان کو 40 میٹرک ٹن، کرناٹک کو 120 میٹرک ٹن اور دہلی کو 2404 میٹرک ٹن آکسیجن کی سپلائی کی گئی
ہندوستانی ریلوے موجودہ چیلنجز کا سامنا اور نئے طریقوں کی تلاش کے ساتھ ملک کی مختلف ریاستوں کی مانگ پر لیکوئڈ میڈیکل آکسیجن  کی سپلائی کی اپنی مہم کو لگاتار جاری رکھتے ہوئے لوگوں کو راحت پہنچا رہی ہے۔ ہندوستانی ریلوے اب تک ملک کی مختلف ریاستوں میں 396 ٹینکروں میں تقریباً 6260 میٹرک ٹن طبی استعمال کے لیے آکسیجن کی سپلائی کر چکی ہے۔
کل آکسیجن ایکسپریس کے ذریعے ملک کے مختلف حصوں میں تقریباً 800 میٹرک ٹن آکسیجن کی سپلائی کی گئی۔
اس مہم کے تحت اب تک 100 آکسیجن ایکسپریس کا سفر مکمل ہو چکا ہے اور مختلف ریاستوں کو راحت پہنچائی گئی ہے۔
ہندوستانی ریلوے، ریاستوں کی مانگ پر حتی الامکان مقدار اور کم ازکم وقت میں لیکوئڈ میڈیکل آکسیجن کی سپلائی کے لیے پابند عہد ہے اور اس پر لگاتار کام کر رہی ہے۔
ہندوستانی ریلوے کے ذریعے شروع کی گئی آکسیجن ایکسپریس مہم کے تحت اس پریس ریلیز کو جاری کرتے وقت تک مہاراشٹر میں 407 میٹرک ٹن، اتر پردیش میں تقریباً 1680 میٹرک ٹن، مدھیہ پردیش میں 360 میٹرک ٹن، ہریانہ میں 939 میٹرک ٹن، تلنگانہ میں 123 میٹرک ٹن، راجستھان میں 40 میٹرک ٹن، کرناٹک میں 120 میٹرک ٹن اور دہلی میں 2404 میٹرک ٹن سے زیادہ آکسیجن کی سپلائی کی جا چکی ہے۔
جھارکھنڈ کے ٹاٹا نگر سے 120 میٹرک ٹن آکسیجن لیکر اتراکھنڈ میں کل رات پہلی آکسیجن ایکسپریس پہنچی۔
پونہ میں بھی کل دیر رات پہنچی پہلی آکسیجن ایکسپریس نے 55 میٹرک ٹن آکسیجن کی سپلائی کی۔ یہ سپلائی اوڈیشہ کے انگل سے کی گئی۔
آکسیجن کی ڈھلائی ایک پیچیدہ عمل ہے اور ڈھلائی سے جڑے اعداد و شمار لگاتار اپ ڈیٹ کیے جا رہے ہیں۔ کچھ اور آکسیجن ایکسپریس دیر رات اپنی اپنی منزلوں کی جانب روانہ ہوں گی۔
وزیراعظم کا دفتر
وزیراعظم نے آنجہانی سابق وزیراعظم راجیو گاندھی کو ان کی وفات کی برسی پر خراج عقیدت پیش کیا
نئی دہلی، 21 ؍مئی، 2020،وزیراعظم جناب نریندر مودی نے سابق وزیراعظم آنجہانی راجیو گاندھی کو ان کی وفات کی برسی پر خراج عقیدت پیش کیا ہے۔
وزیراعظم نے اپنے پیغام میں کہا ہے کہ ‘‘ ان کی وفات کی برسی کے موقع پر سابق وزیراعظم جناب راجیو گاندھی کو خراج عقیدت’’۔
۔۔۔۔۔۔۔۔۔۔۔
م ن۔ک ا۔
U-2686
(
وزیراعظم کا دفتر
وزیر اعظم نے ویڈیو برج کے ذریعہ ملک بھر کے مدرا یوجنا استفادہ کنندگان سے ملاقات کی
نئی دلّی ،29 مئی؍ وزیر اعظم جناب نریندر مودی نے آج ویڈیو برج کے ذریعہ ملک بھر کے مدرا یوجنا استفادہ کنندگان سے ملاقات کی ۔ حکومت ہند کی اسکیموں کے مختلف استفادہ کنندگان کے ساتھ وزیر اعظم کی ویڈیو برج سیریز کی یہ دوسری ویڈیو کانفرنس ملاقات ہے ۔
وزیر اعظم نے مدرا یوجنا کے استفادہ کنندگان کے ساتھ اس ملاقات پر مسرت کا اظہار کیا اور کہا کہ مدرا یوجنا روزگار کی فراہمی کا ایک وسیلہ بن گئی ہے ۔انہوں نے کہا کہ ان اقدامات کے ذریعہ اپنا روزگار پیدا کر کے سود خوروں اور بچولیوں سے نجات حاصل ہو ئی ہے ۔ اس سے نوجوانوں ، خواتین اور ان دیگر لوگوں کے لئے نئے مواقع ملے ہیں جو اپنا روزگار شروع کرنا یا بڑھانا چاہتے ہیں ۔
پردھان منتری مدرا یوجنا کے تحت حکومت نے اب تک 5.75 لاکھ کروڑ روپئے پر مشتمل 12 کروڑ قرض تقسیم کئے ہیں ۔ جس میں سے 3.25 کروڑ روپئے کے 28 فیصد قرض پہلی بار روزگار شروع کرنے والوں کو تقسیم کئے گئے ہیں ۔ کل تقسیم کئے گئے قرض کا 74 فیصد حصہ خواتین کو دیا گیا ہے جس میں سے 55 فیصد ایس سی ؍ ایس ٹی اور دیگر پسماندہ ذاتیں شامل ہیں ۔
وزیر اعظم نے پی ایم ایم وائی استفادہ کنندگان سے خطاب کے دوران کہا کہ اسکیم سے غریبوں کی زندگی میں تبدیلی آئی ہے ۔ انہوں نے کہا کہ چھوٹے اوربہت چھوٹے کاروباریوں کی مدد کر کے اس اسکیم نے لوگوں کو اقتصادی ، سماجی طور پر مضبوط کیا ہے اور انہیں کامیابی کا ایک پلیٹ فارم فراہم کیا ہے ۔
وزیر اعظم نے خود روزگار پیدا کرنے کی اہمیت پر زوردیتے ہوئے کہا کہ خود روزگاری اب ایک فخر کامعاملہ بن گیا ہے اور انہوں نے ان چیزوں کا حصول ممکن بنا دیا ہے جو کہ پہلے نا ممکن تصور کی جاتی تھیں ۔
ملاقات کے دوران وزیر اعظم نے کہا کہ اگر مدرا یوجنا چند برس پہلے لاگو کر دی جاتی تو ان لاکھوں لوگوں کو اپنا خود کا روزگار شرو ع کرنے میں مدد مل جاتی اوروہ بڑی تعداد میں ہجرت کرنے سے بچ جاتے ۔
وزیر اعظم سے ملاقات کے دوران استفادہ کنندگان نے بتایا کہ مدرایوجنا نے کس طرح انہیں اپنا کاروبار قائم کرنے میں مدد کی اور کس طرح وہ دوسروں کے لئے روزگار کی فراہمی میں مدد گار بن سکے ۔
پردھان منتری مدرا یوجنا  اسکیم وزیر اعظم کے ذریعہ غیر کارپوریٹ ، غیر کسان ، چھوٹے ؍ بہت چھوٹے کاروباریوں کو دس لاکھ روپئے تک کا قرض فراہم کرنے کے لئے 08 اپریل ، 2015 کو جاری کی گئی تھی ۔ یہ قرض پی ایم ایم وائی کے تحت مدرا قرض کہے جاتے ہیں ۔ یہ قرض کمرشیل بینک ، آر آر بی ، اسمال فائننس بینک ، کو آپریٹیو بینک ، ایم ایف آئی اور این بی ایف سی کے ذریعہ دیئے جاتے ہیں ۔
۔ ۔ ۔ ۔ ۔
(u. 2814
نائب صدر جمہوریہ ہند کا سکریٹریٹ
نائب صدر جمہوریہ ایم وینکیا نائیڈو نے ملک میں بروقت اور اعلیٰ معیار کی صحت کی ہنگامی خدمات فراہم کرنے کی ضرورت پر زور دیا
ایمرجنسی اور ٹراما کیسیز سے نمٹنے کیلئے تمام اسپتالوں میں معیار بند معالجاتی کتابچوں کی ضرورت ہے:نائب صدر
نائب صدر جمہوریہ نے طبی پیشہ ورافراد سے این سی ڈیز روکنے سے متعلق بیداری پیدا کرنے اور قریبی تعلیمی اداروں میں جانے کی اپیل کی
ایمرجنسی میڈیسن کی 10ویں ایشیئن کانفرنس کا افتتاح
نئی دہلی،07؍نومبر،نائب صدر جمہوریہ ہند جناب ایم وینکیا نائیڈو نے آج ہندوستان میں بروقت اور اعلیٰ معیار کی ہنگامی صحت خدمات فراہم کرنے کے لئے سرمایہ کاری بڑھانے کی ضرورت پر زور دیا ہے۔
وہ صحت کے شعبے میں تمام شراکت داروں سے یہ بھی چاہتے تھے کہ وہ عوام کے لئے کارڈیوپَلمونری رِی سَسی ٹیشن  جیسے ہنگامی فرسٹ ایڈ طریقۂ کار میں شہریوں کو تربیت دینے کےلئے پروگرام اور کتابچہ تیار کریں، کیونکہ وہ ایمرجنسی خدمات کے لئے انتظار کرتے ہوئے زندگی کو بچانے میں مدد کر سکیں گے۔
نئی دلی کے وگیان بھون میں ایمرجنسی میڈیسن کی 10ویں ایشیئن کانفرنس کا افتتاح کرتے ہوئے نائب صدر جمہوریہ نے کہاکہ روزانہ دنیا کی سڑکوں پر 3700سے زیادہ لوگ حادثوں میں ہلاک ہو جاتے ہیں اور لاکھوں لوگ ہر سال زخمی یا معذور ہو جاتے ہیں۔ انہوں نے کہا کہ بچے ، پیدل چلنے والے لوگ، سائیکل سوار اور بزرگ افراد ان لوگوں میں شامل ہیں، جو سڑک استعمال کرنے والوں میں سب سے غیر محفوظ ہیں۔ اسپتال سے پہلے فوری دیکھ بھال کر کے سڑک حادثوں میں بہت سے لوگوں کی جانوں کو بچایا جا سکتا ہے۔
اس بات کا ذکر کرتے ہوئے کہ آیوشمان بھارت جیسی اسکیمیں ، ایمرجنسی طبی خدمات اور معیاری حفظان صحت تک رسائی میں ضرورتمندو ں اور غریبوں کو کافی مدد پہنچائیں گی۔ نائب صدر نے کہا کہ انشورنس کوریج یا ایک شخص کی خریدنے کی صلاحیت کے قطع نظر کوئی بھی اسپتال ایمرجنسی معاملوں میں علاج و معالجے کے حق سے محروم نہیں رکھ سکتا۔ نائب صدر جمہوریہ نے ہندوستان میں ایمرجنسی اورٹراما کے معاملوں سے نمٹنے والے تمام اسپتالوں کے لئے معیاربند معالجاتی کتابچہ تیار کرنے کی ضرورت پر زور دیا۔
ہندوستان اور مغربی ملکوں کے درمیان جسم کے اعضاء و اجزا کی توضیح و تصریح اور دیگر گوناگوں کا خیال رکھتے ہوئے ایمرجنسی میڈیسن کی ایشیئن سوسائٹی کواس خطے کی ایمرجنسی کنڈیشنز کی کوحل کرنے کے لئے آگے آنا چاہئے اور دیہی آبادی تک پہنچنے کے لئے خاص توجہ دینی چاہئے۔
جناب نائیڈو نے میڈیکل کالجوں سے کہا کہ وہ ایمرجنسی میڈیسن سے متعلق کورسیز کو شامل کریں او رانڈرگریجویٹس کو تربیت دیں تاکہ حادثوں، ہارٹ اٹیک، قدرتی آفات اور دیگر حالات جیسی ایمرجنسیوں کے تمام پہلوؤں سے نمٹا جا سکے۔
نوجوانوں میں غیر متعدی بیماریوں کے بڑھتے ہوئے واقعات کا ذکر کرتے ہوئے نائب صدر جمہوریہ نے میڈیکل پیشہ ور افراد سے اپیل کی کہ وہ قریب کے اسکولوں اور کالجوں تک جائیں تاکہ احتیاطی اقدامات کے بارے میں بیداری پیدا کی جا سکے اور صحت مند نظام غذا اور طرززندگی کی عادتوں کو اپنایاجاسکے۔
کانفرنس کی افتتاحی تقریب میں ہندوستان میں ایمرجنسی میڈیسن کے لئے ایشیئن سوسائٹی کے صدرپروفیسر ایلدرے سیٹی ، اے سی ای ایم کے ایگزیکٹیو چیئرمین ڈاکٹر کے ہری پرسادایمرجنسی میڈیسن کےلئے ایشیئن سوسائٹی کے صدر ڈاکٹر ستیش کیلاشم بھی دیگر لوگوں کے ساتھ موجود تھے۔ اس کانفرنس میں آنے والے 4دنوں میں مختلفل ملکوں کے 2000سے زیادہ مندوبین شرکت کریں گے ۔
۔۔۔۔۔۔۔۔۔۔۔
U- 4997
(Visitor Counter : 62
صحت اور خاندانی بہبود کی وزارت
مجموعی کیسوں کا4فیصد سے بھی کم ہونے کے ساتھ، ہندوستان کے ایکٹِو معاملات کی 3.78 لاکھ کی تعداد میں تخفیف کاسلسلہ جاری
یومیہ پازیٹویٹی کی شرح 3.14 فیصد پرقائم
اُنیس ریاستوں نیزمرکز کے زیر انتظام علاقوںمیں ہفتہ وار پازیٹویٹی کی شرح، قومی اوسط کے مقابلے میں زیادہ
نئی دہلی، 09 دسمبر 2020: ہندوستان کے مجموعی ایکٹو معاملات میں کمی کا جاری رجحان بدستور جاری ہے۔ ملک میں ایکٹو کیسوں کی مجموعی تعداد 378909 ہے۔ مجموعی پازیٹو کیسوںمیں ایکٹو کیسوں کا حصہ مزید کم ہوکر 3.89 فیصد ہوگیا ہے۔
یومیہ نئے معاملات سے زیادہ روزانہ کی ری کوری کے کیسوں کی تعداد نے اس بات کو یقینی بنادیا ہے کہ ایکٹو مجموعی کیسوں میں وسیع پیمانے پر مجموعی تخفیف ہوئی ہے۔ گزشتہ 24 گھنٹوں کے دوران مجموعی ایکٹو معاملات میں 4957 کیسوں کی مجموعی تخفیف ریکارڈ کی گئی ۔
گزشتہ 24 گھنٹوں کے دوران ہندوستان میں یومیہ نئے کیسوں کے مقابلے میں روزانہ کی زیادہ ری کوری کیسوں کی رپورٹ ملی ہے۔ایک جانب گزشتہ 24 گھنٹوں کے دورا ن32080 افراد پازیٹو پائے گئے تودوسری جانب اسی مدت کے دوران 36635 نئی ری کوری کے معاملات رجسٹر کئے گئے۔
ہندوستان میں اب تک مجموعی ٹیسٹوں کی تعداد تقریباََ 15 کروڑہوگئی ہے۔ ہرروز 10 لاکھ سے زیادہ افرادکا ٹسٹ کرنے کے اپنے عہد کے مطابق گزشتہ 24 گھنٹوں کے دوران 1022712 سیمپل اکھٹے کئے گئے ۔
ہندوستان کے ٹیسٹنگ کے بنیادی ڈھانچے میں ایک نمایاں استحکام آیا ہے اور اب ملک بھر میں 2220 لیب موجود ہیں۔
ہرروز10 لاکھ سے زیادہ ٹسٹ کرنے کے اوسط نے اس بات کو یقینی بنادیا ہے کہ مجموعی پوزیٹویٹی کی شرح نچلی سطح پر برقرارہے اور اب اس میں مزید تخفیف کا سلسلہ جاری ہے۔
آج قومی پیمانے پر مجموعی پازیٹویٹی کی شرح 6.50 فیصد رہی۔یومیہ پازیٹویٹی کی شرح صرف 3.14 فیصد ہے۔بڑے پیمانے پر ٹیسٹنگ میں لازمی طور پر کم پازیٹویٹی کی شرح کی راہ ہموار کی ہے ۔
19 ریاستوں نیز مرکز کے زیر انتظام علاقوں میں ہفتہ وا ر پازیٹویٹی کی شرح قومی اوسط کے مقابلے میں زیادہ رہی ہے۔
درج ذیل میں وہ ریاستیں ہیں جن میں ان کی متعلقہ پازیٹویٹی شرحوں کے ساتھ اعلیٰ تر مجموعی ٹیسٹنگ کے اعداد وشمار ہیں۔
اترپردیش میں سب سے زیادہ 2 کروڑ افراد کی ٹیسٹنگ کی جاچکی ہے۔ بہار ، تمل ناڈو ،کرناٹک ، مہاراشٹر اور آندھر ا پردیش وہ ریاستیں ہیں جن میں ہرایک ریاست میں مجموعی طورسے ایک کرٰوڑ سے زیادہ کی تعداد میں ٹیسٹنگ کی جاچکی ہے۔
ری کوری کی شرح میں بھی اضافہ ہوا ہے اور یہ 94.66 فیصدہوگئی ہے۔ری کوری والے مجموعی کیسوں کی تعداد آج 92 لاکھ  سے زیادہ ہوگئی ہے۔
نئے ری کور شدہ کیسوں میں سے 76.37 فیصد معاملا ت 10 ریاستو ں نیز مرکز کے زیر انتظام علاقوں سے ریکارڈ کئے گئے ہیں۔مہاراشٹر میں ایک دن میں سب سے زیادہ تعداد میں ری کوری کے معاملات سامنے آئے جو کہ 6365 ہے ، کیرالہ میں گزشتہ 24 گھنٹوں کے دوران 4735 افراد نے ری کو ر کیا جبکہ دلی میں 3307 معاملات کی ری کوری کی رپورٹ حاصل ہوئی ہے۔
نئے معاملات میں سے 75.11 کیس 10 ریاستوں نیز مرکز کے زیر انتظام علاقوں سے رپورٹ کئے گئے ہیں۔
کیرالہ میں بدستور یومیہ معاملات کی سب سے زیادہ تعداد یعنی 5032 کیسز کی رپورٹ ملی ۔اس کے بعد مہاراشٹر میں سب سے زیادہ نئے کیس ہوئے جو کہ 4026 تھے۔
گزشتہ 24 گھنٹوں کے دوران 402 افراد کے فوت ہونے کی خبر موصول ہوئی ہے۔
نئی اموات میں سے 76.37 اموات 10 ریاستوں نیز مرکز کےزیر انتظام علاقوں سے رپورٹ کی گئیں۔ دلی میں سب سے زیادہ  اموات ہوئیں۔ اس کے بعد مہاراشٹر میں 53 اور مغربی بنگال میں یومیہ 49 اموات کی رپورٹ موصول ہوئی ہے۔
عملے، عوامی شکایات اور پنشن کی وزارت
مرکزی وزیر ڈاکٹر جتیندر سنگھ نے دارالحکومت والے شہروں جموں اور سری نگر کے لئے کووڈ سے متعلق ساز و سامان پر مشتمل علاحدہ علاحدہ کھیپ روانہ کی
نئی دہلی، 18/مئی2021 ۔ شمال مشرقی خطے کی ترقی ، وزیر اعظم کے دفتر، عملہ، عوامی شکایات، پنشنز، جوہری توانائی اور خلا کے مرکزی وزیر مملکت ڈاکٹر جتیندر سنگھ نے آج مرکز کے زیرانتظام علاقہ جموں و کشمیر کے دو دارالحکومت والے شہروں جموں و سری نگر کے لئے بالترتیب کووڈ سے متعلق ساز و سامان پر مشتمل دو علاحدہ علاحدہ کھیپ روانہ کی۔
فیس ماسک، سینیٹائزر اور دیگر ساز و سامان پر مشتمل علاحدہ علاحدہ کھیپ کو روانہ کرتے ہوئے ڈاکٹر جتیندر سنگھ نے کہا کہ انھوں نے کووڈ سے متعلق ساز و سامان پر مشتمل جن کھیپوں کا پہلے بندوبست کیا تھا ان کے لوک سبھا حلقے اودھم پور- کٹھوا- ڈوڈا میں پڑنے والے سبھی 6 اضلاع کو روانہ کی گئی تھی۔ اب انھوں نے جموں و کشمیر کے دونوں خطوں کے دیگر حصوں کے لئے ایسی ہی کھیپ کا بندوبست کیا ہے۔
ڈاکٹر جتیندر سنگھ نے کہا کہ رضاکارانہ ذرائع سے بڑی مقدار میں رسد کا بندوبست کرنا آسان نہیں ہے، تاہم وہ ہم خیال شہریوں کے تعاون سے مرکز کے زیر انتظام جموں و کشمیر کے الگ الگ علاقوں تک جہاں تک ممکن ہوسکے گا، پہنچنے کی کوشش کریں گے۔ انھوں نے کہا کہ لاک ڈاؤن کی وجہ سے ساز و سامان کا نقل و حمل اور مختلف حصوں میں اس کی تقسیم آسان کام نہیں ہے، خاص طور پر جموں و کشمیر کے الگ الگ جغرافیائی حالات اور دشوار گزار علاقوں کی موجودگی کے سبب۔ تاہم ساتھیوں اور نوجوان کارکنوں کی مدد سے جہاں تک ممکن ہوسکے، انھوں نے کووڈ سے متعلق ساز و سامان بھیجنے کا کام شروع کیا ہے۔
ڈاکٹر جتیندر سنگھ نے مزید بتایا کہ کووڈ انفیکشن سے متاثر ہونے اور داخل اسپتال ہونے کے بعد اگرچہ وہ ابھی بحالی صحت کے مرحلے سے گزر رہے ہیں، پھر بھی وہ مختلف سطحوں پر مرکز کے زیر انتظام علاقہ جموں و کشمیر اور شمال مشرقی ریاستوں سے رابطہ بنائے ہوئے ہیں۔ انھوں نے کہا کہ وہ مختلف اضلاع کی انتظامیہ نیز جموں و کشمیر کے دونوں خطوں میں واقع سبھی سرکاری میڈیکل کالجوں کے میڈیکل اتھارٹیز کے ساتھ مسلسل رابطے میں ہیں۔ ان میڈیکل کالجوں میں شیر کشمیر انسٹی ٹیوٹ آف میڈیکل سائنس  صورہ شامل ہے۔ انھوں نے اس بات پر اطمینان کا اظہار کیا کہ مسلسل پانچ دنوں تک غور و خوض کے مثبت نتیجے کے طور پر گورنمنٹ میڈیکل کالج جموں میں کووڈ سے متعلق مراکز کو فائدہ ہوا ہے اور اس کے کام کاج میں بہتر تال میل قائم ہوا ہے۔
ڈاکٹر جتیندر سنگھ نے بی جے پی کارکنوں اور متعدد رضاکارانہ ایجنسیوں کے ذریعے کئے جارہے کمیونٹی ورک کی ستائش کی۔ انھوں نے ایسے ناقدین سے جو مبینہ خامیاں نکالتے رہتے ہیں، سے اپیل کی کہ وہ ایسا کرنے کے بجائے اگر کوئی خامی ہو تو اسے درست کرنے کے لئے آگے آئیں۔
ڈاکٹر جتیندر سنگھ نے ایک بار پھر سبھی سیاسی جماعتوں سے اپیل کی کہ وہ اختلافات سے اوپر اٹھیں اور وزیراعظم جناب نریندر مودی کی قیادت میں کووڈ کے خلاف بھارت کی جنگ میں متحد ہوکر لڑیں۔ انھوں نے کہا کہ یہ ایک صدی کی آفت ہے اور ہم سب سے یہ توقع کی جاتی ہے کہ ہم ایک ساتھ مل کر اس تعلق سے جدوجہد کریں۔